伯特里工作記憶模型

伯特里工作記憶模型係一個描述記憶功能嘅理論模型，結構如附圖。

根據呢個模型，工作記憶係一個暫時儲住個人用緊嘅資訊嘅功能，分做三大子系統，當中視覺空間畫板同語音循環分別負責儲起視覺同聽覺嘅工作資訊，而且係兩個獨立嘅系統。呢一點受心理實驗證據支持：有實驗發現，當一個受試者俾人要求佢同時暫時記住兩個唔啦更嘅視覺資訊嗰陣，佢哋嘅記憶表現會受負面影響，而要暫時記住兩個唔啦更嘅聽覺資訊都係一樣嘅情況；但當研究者要受試者暫時記住一個視覺資訊同一個聽覺資訊嗰陣，佢哋嘅記憶表現就唔會點樣受負面影響－認知科學界一般將呢個結果理解成表示個腦有兩個唔同嘅儲存器，一個專門暫時儲視覺資訊，另一個專門暫時儲聽覺資訊。

神經圖靈機

攷 

記憶